2018-11-19

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014-2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ 04.1.1-LVPA-V-114 PRIEMONĖS „ELEKTROS ENERGIJOS IŠ ATSINAUJINANČIŲ IŠTEKLIŲ GAMYBOS ĮRENGINIŲ ĮRENGIMAS NAMŲ ŪKIUOSE“ PROJEKTŲ ATRANKOS KRITERIJŲ DERINIMO LENTELĖ**

|  |  |  |
| --- | --- | --- |
| **Eil. Nr.** | **Pateiktos pastabos ir pasiūlymai** | **Išvadų, pasiūlymų ir pastabų vertinimai bei komentarai** |
| **VšĮ Darnaus vystymosi centro** **2018 m. lapkričio 9 d. el. laiškas** |
| 1. | VšĮ Darnaus vystymosi centras siūlo vietoj 5 kriterijaus, kuriuo nustatomas projektų prioritetiškumas pagal galią, remtis galios – poreikio santykiu. Kuo instaliuota galia geriau atitinka poreikį, tuo suteikti projektui aukštesnį balą.  | **Neatsižvelgta.**Taikant siūlomą kriterijų būtų ribojama atsinaujinančių energijos išteklių plėtra, nes fiziniams asmenims vienas pagrindinių stimulų diegtis saulės elektrinę savo namų ūkio reikmėms ir yra tame, kad ją įdiegus fiziniai asmenys neturės riboti elektros energijos suvartojimo dėl ekonominių sumetimų. Orientuojantis į elektros energijos kiekį, kurį suvartojo iki elektrinės diegimo, fiziniai asmenys neturės suinteresuotumo diegti brangias ir ilgai neatsiperkančias atsinaujinančius išteklius naudojančias technologijas, į kurias didelių investicijų reikia iškart, bet ne per 8-15 m. laikotarpį. Be to, siūlomam kriterijui taikyti dėl pagrįstų duomenų išgryninimo padidėtų administracinė našta tiek fiziniams asmenims, tiek projektus administruojančiai institucijai. |
| **VĮ Energetikos agentūros 2018 m. lapkričio 13 d. raštas Nr. SD-01-04-178** |
| 2. | VĮ Energetikos agentūra teigia, kad vadovaujantis Energijos vartojimo efektyvumo direktyvos, pakeisiančios 2012 m. spalio 25 d. Europos Parlamento ir Tarybos Direktyvą 2012/27/ES dėl energijos vartojimo efektyvumo, projekto (toliau – Projektas) preambulės 13 punktu ir 7 straipsnio 3 dalies f punktu, energija, pagaminta ant pastato ar pastate įmontuotuose įrenginiuose **ir suvartota savo reikmėms**, gali būti įskaičiuota nustatant energijos taupymo įpareigojimo dydį. Pagal Projekto 5 priedo 2 dalies (dd) punktą, vertinant energijos sutaupymus gali būti atsižvelgiama į mažos galios atsinaujinančių išteklių energiją naudojančias, ant pastatų ar pastatuose įrengtas, technologijas, jei jų taikymas duoda patikrinamą ir išmatuojamą ar apskaičiuojamą galutinės energijos suvartojimo sumažėjimą. Vertinamas yra pagamintos energijos kiekis, o ne naudojamų įrenginių galia.Atsižvelgdama į tai, VĮ Energetikos agentūra siūlo pakeisti prioritetinį projektų atrankos kriterijų „5. Atsinaujinančių išteklių energiją naudojančių technologijų galia“ – orientuotis ne į atsinaujinančių išteklių energiją naudojančių technologijų galią, o tokios technologijos pagaminamą metinį energijos kiekį, taip siekiant, kad gaminantis vartotojas patenkintų kaip galima didesnę savo energijos poreikių dalį. Prioritetas turėtų būti teikiamas tiems gaminantiems vartotojams, kurių pagaminamos ir vietoje suvartojamos energijos kiekis labiausiai atitiktų metinį energijos poreikį.Siūlomo prioritetinį projektų atrankos kriterijų – **„5. Atsinaujinančių išteklių energiją naudojančių technologijų pagaminamo metinio energijos kiekio ir metinio energijos poreikio santykis“**. Kuo šis kriterijus būtų arčiau 1 (vieneto), tuo aukštesnis balas turėtų būti skiriamas projektams.  | **Neatsižvelgta.**Žr. komentarą eilutėje Nr. 1. |
| **UAB „EFF Energy“ 2018 m. lapkričio 13 d. el. laiškas** |
| 3. | UAB „EFF Energy“ siūlo papildyti projektų atrankos kriterijus numatant, kad aukštesnis balas yra skiriamas projektams, kuomet namų ūkiuose yra naudojamas geoterminis šildymas. Toks skatinimas vartotojams leistų dar daugiau naudoti atsinaujinančius energijos išteklius, padėtų siekti užsibrėžtų nacionalinių tikslų. | **Neatsižvelgta.** Tam, kad projektai būtų ranguojami pagal pasiūlytą kriterijų, reikalingos pareiškėjų (fizinių asmenų) patikros dėl jau turimų AEI gamybos įrenginių, o tai išbrangina smulkių projektų administravimą ir neprisideda prie įgyvendinimo spartos. |
| **Lietuvos energija, UAB 2018 m. lapkričio 16 d. raštas Nr. SR-2018-199** |
| 4. | Lietuvos energija, UAB rekomenduoja taikyti absoliutų paramos dydį (ne procentinę išraišką) vienam instaliuotam kilovatui neįviršijančią 250 EUR/kW. Šis dydis ne tik leistų padidinti gaminančių vartotojų skaičių ir pasiekti 40 % Energetikos ministerijos suplanuoto tikslo (apie 13600 gaminančių vartotojo nuo 34000 gaminančių vartotojų) ir padidinti bendrą instaliuotą gaminančių vartotojų galią 68 MW, bet ir yra rekomenduojamas, atsižvelgiant į ženklų saulės jėgainių įrangos pigimą 2018 metais ir prognozuojant tolimesnį 3-5 % įrangos dalies pigimą 2019 metais bei sudarytų prielaidas 9-10 metų atsipirkimui ir tvariai gaminančių vartotojų plėtrai. | **Neatsižvelgta.**Rekomendacija nėra šio dokumento apimties dalykas. |
| 5.  | Lietuvos energija, UAB rekomenduoja paramos priemonę taip pat pritaikyti ir gaminančių vartotojų elektros gamybos įrenginiams, kurie yra geografiškai nutolę nuo tokio gaminančio vartotojo vartojimo vietos. Nepaisant mažesnių įrengimo kaštų, tam jog tokios jėgainės atsiperkamumas pasiektų 10-11 metų, rekomenduoja taikyti 150 EUR/kW absoliutų paramos dydį. Tai leistų dar ženkliau padidinti absoliutų gaminančių vartotojų kiekį Lietuvoje iki potencialiai 19000 gaminančių vartotojų arba 55 % Energetikos ministerijos numatomo tikslo, nes priemonė taip pat būtų nukreipta į mažesnį įvadą turinčių butų savininkų segmentą. | **Neatsižvelgta.**Rekomendacija nėra šio dokumento apimties dalykas. Nuotolinis saulės elektrinių įrengimo modelis šiuo metu dar nėra įteisintas, atitinkamai kol kas nenumatomas rėmimas to, kas dar nėra reglamentuota. |